- Det har været en intens proces hurtigt at få fundet en træner, der passer til de standarder, som vi har defineret i vores fodboldklub. Vi er en klub i god udvikling, og vi har fra starten af ansættelsesprocessen gået efter en bestemt trænerprofil, skriver klubbens sportschef Jens Hammer Sørensen på klubbens hjemmeside. Hobro har tidligere haft følere ude efter Jonas Dal, men først nu er det lykkedes. - Spillestilen er klart defineret i vores klub, og derfor har det ligget os meget på sinde at finde en mand, der har samme syn på fodbold, som vi har. Vi vil gerne spille fodbold, og vi vil gerne have bolden, og derfor har vi været omhyggelige med at finde en træner, der har samme syn på fodbold. Og derfor har Jonas Dal i mange år været et interessant træneremne for os, skriver Jens Hammer Sørensen. Jonas Dal tiltræder i trænerembedet den 1. februar.
1. divisionsklubben Hobro IK har fundet sin nye træner. Det bliver Jonas Dal, der kommer fra FC Midtjylland.